16 Voertuig-botsing in Johannesburg ontwrig verkeerFoto: @jarodvanessa op Twitter Verkeer in Johannesburg is erg ontwrig na ’n swaarvoertuig net na 17:00 geknipmes en ’n botsing met 15 ander voertuie op die N1-suid naby die Rivonia-afrit veroorsaak het. ’n Gedeelte van die hoofweg is gesluit terwyl nooddienste die toneel opgeruim het. Teen 18:30 is twee bane vir verkeer oopgemaak. Niemand is in die botsing dood nie. Twee mense is wel ernstig beseer. Volgens Jeffery Wicks, woordvoerder van Netcare911, het die swaarvoertuig beheer verloor nadat verkeer skielik tot ŉ stilstand gekom het en dit nie betyds kon stop nie. “Die swaarvoertuig het uitgedraai en omgeslaan en teen 15 ander voertuie gebots. Twee mense is ernstig beseer,” het hy aan Maroela Media gesê.